open-index/open-wikipedia-markdown huggingface dataset:
Vlkanovský kanál

**Vlkanovský kanál** je vodný tok v Podunajskej pahorkatine a Podunajskej rovine na území okresu Komárno. Je ľavostranným prítokom Pribetského kanála v povodí Starej Žitavy, má dĺžku približne 7 km a je tokom VI. rádu.

## Priebeh toku
Vodný tok pramení na juhovýchode Podunajskej pahorkatiny, v geomorfologickom podcelku Hronská pahorkatina a jej časti Hurbanovské terasy, v lokalite Michalovo pri obci Pribeta, v nadmorskej výške približne  Od prameňa v málo zvlnenej oblasti tečie severozápadným smerom, poľnohospodársky intenzívne využívanou oblasťou. Neďaleko malej usadlosti severne od osady Chrasť sa stáča na západ a prijíma ľavostranný Veterník. Odtiaľ pokračuje opäť na severozápad, križuje cestu II/511 a pri osade Vlkanovo sa v močaristej oblasti stáča na juh. Opúšťa Podunajskú pahorkatinu a jej podcelok Hronská pahorkatina a prechádza do Podunajskej roviny a jej časti Novozámocké pláňavy. Onedlho sa vodný tok stáča západným smerom, priberá ľavostranný prítok z oblasti Bažantnica a jej severným okrajom lemuje rozsiahlejší nížinný lesný porast. Na dolnom toku vedie severným okrajom obce Bajč, kde križuje železničnú trať Nové Zámky – Komárno a vteká do močaristej oblasti s menšou vodnou plochou. Tu, v blízkosti cesty I/64 napokon ústí v nadmorskej výške približne  ako ľavostranný prítok do Pribetského kanála v povodí Starej Žitavy. Vodný tok patrí do širšieho povodia rieky Váh.

Vlkanovský kanál preteká územím obcí Pribeta a Bajč v okrese Komárno v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina, Hurbanovské terasy
* Podunajská rovina, Novozámocké pláňavy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky na Podunajskej rovine
Kategória:Povodie Váhu
Kategória:Vodné toky v okrese Komárno
Kategória:Pribeta
Kategória:Bajč
Nezábudka úzkolistá

**Nezábudka úzkolistá** () je druh byliny rodu nezábudka, z čeľade borákovité (*Boraginaceae*). Jej prirodzený areál zahŕňa mierne oblasti od strednej Európy po juh európskeho Ruska.

## Opis
Nezábudka úzkolistá je dvojročná až trváca rastlina, vysoká 10 až 40 cm. Stonka je priama, často už od bázy rozkonárená, v strednej časti vlnatá, v hornej časti pritlačene chlpatá.

Prízemné listy sú v ružiciach, stopkaté, listová stopka je taká dlhá ako čepeľ. Čepeľ je úzko elipsovitá až kopijovitá, dlhá 2 až 4 cm. Stonkové listy sú početné, sediace, čiarkovito kopijovité, na vrchole končisté, dlhé do 4 cm. Prízemné aj dolné stonkové listy sú na líci šikmo odstávajúco chlpaté, na rube ohnuto až pritlačene chlpaté. Stredné a horné stonkové listy sú na oboch stranách šikmo odstávajúco chlpaté.

Súkvetia sú vo forme závinkov bez listeňov, v čase dozrievania plodov sa predlžujú až na 10 cm. Stopka plodu je šikmo odstávajúca, taká dlhá ako kalich. Kalich je trváci, hlboko delený, husto bielo chlpatý, dlhý 4 až 6 (7)  mm, kališné diely sú kopijovité. Koruna je s priemerom 6 až 8 mm, bledo azúrovomodrá, korunná rúrka je taká dlhá ako kalich.

Plodmi sú vajcovité tvrdky dlhé do 2,5 mm, na vrchole tupé, čiernohnedé, na báze so širokou elipsovitou jazvou.

## Rozšírenie
Nezábudka úzkolistá prirodzene rastie v Rakúsku, Česku, Slovensku, Rumunsku, Ukrajine, Bielorusku a v južných oblastiach európskeho Ruska. V Poľsku je považovaná za vyhynutý taxón.

Na Slovensku rastie roztrúsene až vzácne. Najvyššie zaznamenaný výskyt pochádza z okolia Kráľovej Lehoty, vo výške okolo .

## Ekológia
Nezábudka úzkolistá je teplomilný druh, rastie v skupinách aj jednotlivo, často tvorí bohaté populácie. Vyžaduje vysychavé humózne pôdy, dostatočne vyhrievané už v prvých jarných mesiacoch. Obsadzuje vhodné miesta na polostepných a stepných svahoch, skalnatých a slnečných miestach s dostatkom vápnika (travertíny a dolomity), od nížin po pahorkatiny, ojedinele aj v podhorskom vegetačnom stupni. Kvitne od apríla do mája (júna).

Na Slovensku je považovaná za ohrozený taxón.

## Referencie

## Iné projekty

Kategória:Flóra na Slovensku
Kategória:Ohrozené druhy
úzkolistá
Kategória:Trvalé rastliny
Kategória:Rastliny s modrými kvetmi
Umelá slza

náhľad|Lubrikačné očné kvapky s obsahom hypromelózy
**Umelá slza** je oftalmologikum, ktoré sa používa u syndrómu suchého oka. Umelé slza sa podávajú topicky vo forme očných kvapiek alebo gélov do oka. Pri aplikácii umelých sĺz musí byť rešpektovaná fyziologická štruktúra a genéza slzného filmu, ktorý má tri vstvy, ktoré sa líšia svojím chemickým zložením a fyziologickou úlohou.

Voľba typu umelých sĺz závisí od stupňa poškodenia rohovky v dôsledku syndrómu suchého oka. Pri nepoškodenej alebo slabo poškodenej rohovke sa volia umelé slzy s nízkou viskozitou, kam patria oftalmologiká s obsahom povidónu alebo polyvinylalkoholu. V pokročilejších štádiách poškodenia rohovky sa volia vysokoviskózne látky, ktoré sú derivátmi celulózy, ako sú karmelóza alebo hypromelóza. Ďalšou možnosťou sú hydrogély ako karbomér. V najťažších štádiách poškodenia rohovky sa volí kyselina hyalurónová. Existujú aj zdravotnícke prostriedky, ktoré obsahujú fosfolipidy na obnovu vonkajšej vrstvy slzného filmu, prípadne zdravotnícke prostriedky s polysachardmi z tamaryšku.

## Referencie


## Pozri aj

* oftalmologikum
* slzný film
* hypromelóza
* karmelóza
* karbomér
* hydrogél
* kyselina hyalurónová

Kategória:Oftalmológia
Kategória:Liečivá
Dlžianka

**Dlžianka** je potok v regióne Zemplín v subregióne Horný Zemplín, na území obce Modra nad Cirochou v okrese Humenné a na území obce Dlhé nad Cirochou v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Cirochy. Od sútoku zdrojníc po ústie do  Cirochy má dĺžku . Rád toku VII. 
## Sútok zdrojníc
Vodný tok *Dlžianka* sa začína sútokom zdrojníc v  vo východnej časti územia obce Modra nad Cirochou v poľnohospodárskom extraviláne na severozápadnom svahu pasienka a lesa *Briežky* v okrese Humenné. Východná zdrojnica pramení v ; má dĺžku . Južná zdrojnica pramení v ; má dĺžku . Obe zdrojnice pramenia na území vojenského obvodu Valaškovce a po krátkom úseku od prameňa vtekajú na územie obce Modra nad Cirochou.

## Opis toku
Potok *Dlžianka* tečie od sútoku zdrojníc severozápadoseverným smerom cez poľnohospodársky extravilán obce Modra nad Cirochou, na krátkom úseku meandruje, v  priberá pravostranný bezmenný prítok pritekajúci z vrchu *Hrb* s , ľavým brehom obmýva lúku a pole *Brezovky* a pole a záhradu *Dolina*, v  priberá pravostranný bezmenný prítok, v  priteká na obecnú a zároveň aj okresnú hranicu medzi Modrou nad Cirochou a Dlhým nad Cirochou, tečie po tejto hranici. V  podteká železničnú trať Humenné - Stakčín, vteká na územie Dlhého nad Cirochou, preteká cez južný okraj intravilánu Dlhého nad Cirochou, podteká *Hlavnú ulicu*, opúšťa intravilán, v regulovanom napriamenom koryte v poľnohospodárskom extraviláne pravým brehom obmýva pole *Makarová*, v  ústi do Cirochy ako jej ľavostranný prítok. Cirocha ďalej ústi do Laborca. *Dlžianka* patrí do okresov Humenné a Snina v Prešovskom kraji. Začína sa a preteká na území obce Modra nad Cirochou v okrese Humenné, ďalej tečie územím obce Dlhé nad Cirochou v okrese Snina až do ústia do vodného toku Cirocha. Patrí do geomorfologického celku Beskydské predhorie a do jeho geomorfologického podcelku Humenské podolie. Vodný tok *Dlžianka* má dva bezmenné prítoky. 

## Pôvod názvu
Pôvod názvu vodného toku *Dlžianka* je v názve obce Dlhé nad Cirochou, územím ktorej vodný tok svojou dolnou časťou preteká. Prvá zložka názvu obce po rozšírení o systémový formant *-ianka* v jednoslovnej podobe *Dlžianka* bola prenesená na vodný tok s významom *patriaci k tomuto územiu, k tejto obci*. Názov vodného toku *Dlžianka* je súčasťou početnej skupiny jednoslovných názvov v slovenskej toponymii, najmä hydronymii. 
Názov vodného toku *Dlžianka* bol štandardizovaný v roku 1990. V množine slovenskej hydronymie vodných tokov hydronymum *Dlžianka* je jedinečným hydronymom (október 2025).
## Referencie

Kategória:Vodné toky v okrese Humenné
Kategória:Vodné toky v okrese Snina
Kategória:Potoky na Slovensku 
Kategória:Vodné toky v Beskydskom predhorí
Kategória:Modra nad Cirochou  
Kategória:Dlhé nad Cirochou  
Kategória:Povodie Cirochy
Darina Hrúziková

**Darina Hrúziková** (* 30. apríl 2005) je slovenská futbalistka hrajúca za české 1. FC Slovácko a za slovenskú reprezentáciu.

## Klubová kariéra
S futbalom začala v mládežníckej kategórii v Istebnom, kde bola jediné dievča v prípravke. Ako trinásťročná prestúpila do MFK Ružomberok, kde už ako štrnásťročná nastupovala za ženy. V sezóne 2023/24 dala 24 gólov, čím bola druhá najúspešnejšia strelkyňa slovenskej ligy. V roku 2024 prestúpila do českého tímu 1. FC Slovácko. V sezóne 2024/25 bola v základnej časti treťou najlepšou strelkyňou v českej najvyššej lige s 10 gólmi.

## Reprezentácia
V reprezentácii bola prvýkrát povolaná v kategórii do 15 rokov. Za kategóriu do 17 rokov odohrala 9 zápasov a dala 1 gól a za kategóriu do 19 rokov 18 zápasov a 11 gólov. Debut v seniorskej kategórii mala 29. októbra 2024 v prípravnom zápase proti Walesu.

## Úspechy a ocenenia
* Ženská ligová jedenástka sezóny 2022/23, 2023/24
* Futbalistka roka do 19 rokov

## Referencie

Kategória:Slovenské futbalistky
Gurabia aidoru

[alt=Gravure idol smiling whilst wearing a bikini|náhľad|[Rio Teramotová, modelka typu gurabia aidoru]]
**Gurabia aidoru** (, , doslovne „hĺbkotlačový idol“), skratene **guradoru** (, ), je japonský typ modelky, ktorá primárne pózuje pre časopisy, najmä pre mužské časopisy, fotoknihy alebo DVD. Považuje sa za súčasť celkového idolového priemyslu v Japonsku. „Gurabia“ () je wasei-eigoský termín odvodený z anglického slova „rotogravure“ (), ktoré pomenúva kedysi základný typ hĺbkotlače novinových fotografií. Rotogravúra sa stále používa na tlač komerčných časopisov, pohľadníc a kartónových obalov.

Modelky gurabia aidoru sa vyskytujú v širokej škále fotografických štýlov a žánrov. Ich fotografie sú prevažne zamerané na mužské publikum s pózami alebo aktivitami, ktoré majú byť provokatívne alebo sugestívne, vo všeobecnosti zdôraznené skôr hravosťou a nevinnosťou než agresívnou sexualitou. Hoci modelky gurabia aidoru môžu niekedy nosiť oblečenie odhaľujúce väčšinu ich tela, zriedkavo sú úplne nahé. Gurabia aidoru môžu byť mladé od predpubertálneho obdobia až po tridsiatku. Okrem toho, že sa objavujú v mainstreamových časopisoch, modelky gurabia aidoru často pre svojich fanúšikov vydávajú aj vlastné profesionálne fotoknihy a DVD. Mnoho populárnych idoliek v Japonsku začalo svoju kariéru ako gurabia aidoru.

## Referencie

## Zdroj

Kategória:Masmédiá v Japonsku
Kategória:Japonské modelky
Ta ne (pieseň Kristíny)

**„Ta ne“** je pieseň slovenskej speváčky Kristíny, ktorá vyšla ako singel prostredníctvom *Martin Kavulič – K2 Production* v roku 2014. 

Pôvodne bola zaradená ako bonusová skladba na kompilačný album *[[Tie naj]].* Po vydaní si pieseň získala výraznú popularitu na YouTube, na základe ktorej vznikol aj videoklip.

Ten sa stal s viac ako 52 miliónmi zhliadnutiami (k októbru 2025) druhým najsledovanejším slovenským hudobným videom (mimo detskej tvorby) na YouTube. Hranicu 50 miliónov prehratí prekročil v máji 2024.

Podľa rebríčku YouTube Rewind bol druhým najsledovanejším slovenským hudobným videom na YouTube na Slovensku v danom roku.

Singel sa postupne zaradil medzi najznámejšie hity speváčky. V rebríčku SNS IFPI najhranejších domácich skladieb v slovenských rádiách sa umiestnil na 4. mieste.

## Kompozícia
Skladba má dĺžku tri minúty a osem sekúnd a nesie sa v popovom štýle s prvkami elektronickej hudby. Na produkcii sa podieľali Martin Kavulič, Marián Kavulič a Kristína. Text piesne je ladený v humornom duchu a obsahuje prvky východniarskeho nárečia.

## Vydanie
Audioverzia piesne bola vydaná na YouTube kanáli speváčky 9. novembra 2014. Zakrátko bola nasadená ako singel do rádií, kde debutovala na 21. priečke najhranejších domácich skladieb v slovenských rádiách.

## Videoklip
Vznik videoklipu inicioval veľký záujem fanúšikov, potom, čo skladba už ako audioverzia dosiahla viac ako milión prehratí na YouTube. Videoklip k skladbe bol zverejnený na YouTube 6. júla 2015. Réžiu mal na starosti Matěj Pichler a natáčanie prebiehalo v pražských ateliéroch. Vzhľadom na vtipný text piesne, sa tvorcovia rozhodli pre živý, farebný vizuál s humorne ladeným príbehom. Hlavnú mužskú úlohu stvárnil herec a moderátor Michal Hudák, ktorého si Kristína vybrala aj preto, že, rovnako ako ona, pochádza z východného Slovenska. Hudák v klipe vystupuje ako bláznivý východniarsky nápadník, ktorý sa do speváčky na prvý pohľad bezhlavo zaľúbi.

## Obsadenie
* Kristína Peláková – spev
* Kristína Peláková – hudba
* Kamil Peteraj – text
* Martin Kavulič, Marián Kavulič, Kristína Peláková – producent
### Videoklip
* Matěj Pichler – réžia
* Vladimír Matoušek – kamera
* Tomáš Klímek – strih
* Dominik Besler – Making Of
* Petra Řežábková – kostýmy
* Mariana Kuchařová – scéna
* Petr Smolík – choreografie
* Zuzana Zmítková – produkcia

## Umiestnenie v rebríčkoch
#### [[IFPI|ČNS IFPI]]

#### [[YouTube]] Rewind

## Referencie

## Externé odkazy
* Kristína - Ta ne na YouTube
* 

Kategória:Piesne Kristíny
Kategória:Piesne z 2014
Kategória:Single z 2014
Slzný film

vpravo|bezrámu
**Slzný film** je ochranná vrstva oka. Fyziologická štruktúra a genéza slzného filmu, ktorý má tri vstvy, ktoré sa líšia svojím chemickým zložením a fyziologickou úlohou:

* vonkajšia vrstva je veľmi tenká (0,1 μm), chemicky je tvorená tenkou lipidovou monovrstvou, jej fyziologickou úlohou je znižovanie odparu vody z oka, pričom so zdravou vonkašou vrstvou sa zníži odpar vody z oka o 10 až 25 %. Lipidy vo vonkajšej vrstve slzného filmu znižujú povrchové napätie vody. Je tvorená Meibomovými a Zeissovými a Mollovými drobnými žliazkami, ktoré ústia na okraji očných viečok,
* stredná vrstva slzného filmu je najhrubšia, dosahuje až 10 μm, chemicky je tvorená vodným roztokom minerálov, enzýmov, ale obsahuje aj odumreté bunky. Stredná vrstva je tvorená slznými žľazami. Fyziologicky je podstatná na výživu rohovku a jej hydratáciu,
* vnútorná vrstva slzného filmu je dvakrát hrubšia ako vonkajšia, jej hrúbka dosahuje 0,2 μm. Fyziologickou úlohou vnútornej vrstvy je zlepšovanie priľnavosti sĺz k oku. Chemické zloženie vnútoprnej vrstvy slzného filmu je tvorené glykoproteínmi, preto sa táto vrstva nazýva aj mukózna. Vnútornú vrstvu slzného filmu vytváýrajú pohárikovité bunky spojovky.

## Referencie

## Pozri aj
* umelá slza
* oftalmologikum

Kategória:Oftalmológia
Kategória:Oko
Lymfatická cieva

**Lymfatické cievy** sú drobné, tenké kanáliky, ktoré prenášajú odpadové látky a bunky imunitného systému v tekutine nazývanej lymfa.

Prechádzajú celým telom, vypĺňajú priestor medzi bunkami, prechádzajú cez drobné filtračné orgány, nazývané lymfatické uzliny, a napokon ústia v žilovom krvnom obehu.

Lymfatické cievy sú tvorené sieťou kapilár, ktoré začínajú v medzibunkovom priestore a postupne ústia do väčších ciev, ktoré sa vlievajú do krvného obehu v spodnej časti krku, v sútoku tvorenom vnútornou hrdlovou žilou a podkľúčnou žilou. Lymfatické cievy majú rôzne veľkosti, tvary a funkcie.  Postupne sa spájajú a vytvárajú čoraz väčšie zberné kmene, ktoré ústia do príslušných lymfatických uzlín. Lymfatické cievy, ktoré prenášajú lymfu do lymfatických uzlín, sa nazývajú prívodné lymfatické cievy.

## Prelymfatické kanály
V skutočnosti nie sú súčasťou lymfatického obehu, ale vzhľadom na ich funkciu pri vedení perilymfy (tkanivového moku) do lymfatických kapilár sú zahrnuté v tejto sekcii. Nachádzajú sa v spojivovom tkanive  a ich úlohou je rýchlo dodávať sacharidy z krvných vlásočníc do lymfatických kapilár. Priemer týchto kanálikov je menší ako priemer lymfatických kapilár a ciev.

## Lymfatické kapiláry

Sú to najmenšie cievy lymfatického systému. Lymfatické kapiláry majú tvar podobný prstu a začínajú v medzibunkových štrbinách. Sú to tenkostenné trubice tvorené jednou vrstvou prekrývajúcich sa endotelových buniek. K okolitým tkanivám sú fixované pomocou jemných kotviacich vlákien (fibríl). Existencia týchto vlákien umožňuje, že keď sa množstvo tekutiny v medzibunkovom priestore zvýši, lymfatické kapiláry sa neroztrhnú ani neprasknú, ale okraje niektorých buniek sa od seba oddelia, čo umožní, aby tekutina vstúpila dovnútra kapiláry, zatiaľ čo jej ostatné časti ostávajú pevne prichytené.

Tento mechanizmus otvárania a zatvárania umožňuje rýchly vstup tkanivového moku a veľkých molekulárnych častíc (bielkovín, bunkového odpadu, odpadových látok atď.), ktoré by inak nemohli opustiť tkanivá, kde sa produkujú, do lymfatických kapilár.

Lymfatický systém začína lymfatickými kapilárami a postupne prechádza do lymfatických ciev so zväčšujúcim sa objemom. Lymfatické kapiláry sú prepojené medzi sebou a takisto s prelymfatickými kanálmi, čím vytvárajú kapilárnu sieť. Vo vnútri väčších ciev sa nachádzajú aj chlopne, ktoré vedú k vzniku lymfangiónov alebo lymfatických angiómov.

## Hrudníkový miazgovod

Je to najväčšia cieva v ľudskom lymfatickom systéme. Začína sa v brušnej dutine, v hornej časti nádržky mlieča (cisterna chyli), podlhovastého vaku umiestneného v bedrovej oblasti medzi 10. hrudným a 4. bedrovým stavcom (zhruba na úrovni pupka). Miazgovod následne stúpa po prednej strane chrbtice, pretína bránicu a stáča sa doľava, kde na úrovni sternoklavikulárneho kĺbu ústi do žilového sútoku nazývaného angulus venosus sinister.

## Referencie

## Iné projekty

## Zdroj

Kategória:Obehová sústava
Kategória:Miazgová sústava
3-metylkrotonylkoenzým A

**3-metylkrotonylkoenzým A** (**3-metylkrotonyl-CoA**) alebo **β-metylkrotonylkoenzým A** (**β-metylkrotonyl-CoA**) je intermediát v metabolizme leucínu.

## Metabolizmus
3-metylkrotonyl-CoA vzniká z izovaleryl-CoA pôsobením izovaleryl-CoA dehydrogenázy. Ako oxidačné činidlo pôsobí FAD:

: izovaleryl-CoA + FAD → 3-metylkrotonyl-CoA + FADH2

3-metylkrotonyl-CoA sa následne karboxyluje, čím vzniká 3-metylglutakonyl-CoA. Reakciu katalyzuje 3-metylkrotonyl-CoA karboxyláza, ktorá využíva biotín ako kofaktor:

: 3-metylkrotonyl-CoA + ATP + CO2 + H2O → 3-metylglutakonyl-CoA + ADP + Pi

## Biologický význam
Nedostatočnou aktivitou izovaleryl-CoA dehydrogenázy, ktorou sa 3-metylkrotonyl-CoA syntetizuje, vzniká izovalérová hyperacidúria.

Ak je nedostatočná aktivita 3-metylkrotonyl-CoA karboxylázy, dochádza k vzniku poruchy známej ako deficit 3-metylkrotonyl-CoA karboxylázy. V tomto prípade dochádza k homadeniu 3-metylkrotonyl-CoA, ktorý sa premieňa konjugáciou s glycínom na rozpustný 3-metylkrotonylglycín alebo na 3-hydroxyizovaleryl-CoA. Vznikom 3-hydroxyizovlaeryl-CoA môže dochádzať k sekundárnemu deficitu karnitínu, pretože tieto látky spolu reagujú za vzniku 3-hydroxyizovalerylkarnitínu.

## Referencie

## Zdroj

Kategória:Tioestery koenzýmu A
Olympia 86

***Olympia 86*** je druhý živý štúdiový album Pierra Bacheleta, ktorý bol vydaný v roku 1986 vydavateľstvom AVREP. Väčšinu skladieb otextoval Jean-Pierre Lang. Celkovo nosič obsahuje 16 skladieb o dĺžke cez 76 minút.

## Skladby

#### Spolupracovníci
* Bernard Levittearanžmány, syntetizátor
* Guy Mattéoniakordeón, klávesy, syntetizátor

## Referencie

## Pozri aj
* Zoznam skladieb od Pierra Bacheleta

## Externé odkazy
* Olympia 86

Kategória:Hudobné albumy z 1986
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Popraskaná bradavka

**Popraskaná bradavka**, **ragády bradavky** () alebo **trauma bradavky** () je stav, ktorý sa môže vyskytnúť u dojčiacich žien v dôsledku viacerých možných príčin. Vznik popraskanej bradavky môže počas dojčenia viesť k bolestivosti, suchosti alebo podráždeniu alebo krvácaniu jednej alebo oboch bradaviek. Matka s popraskanou bradavkou môže mať počas dojčenia silné bolesti bradavky. Táto silná bolesť odrádza od pokračovania v dojčení. Ragáda sa môže prejaviť ako rez na špičke bradavky a môže siahať až k jej základni. Popraskaná bradavka sa môže vyvinúť po narodení dieťaťa a lieči sa farmakologickou a nefarmakologickou liečbou.

## Príznaky a symptómy
Popraskané bradavky sú klasifikované ako ochorenie prsníkov. Bradavka nie je len štruktúrou, ktorá dodáva materské mlieko dieťaťu, ale obsahuje aj malé mazové žľazy alebo Montgomeryho žľazy, ktoré lubrikujú pokožku dvorca. Popraskané bradavky sa najčastejšie spájajú s dojčením a prejavujú sa ako praskliny alebo malé tržné rany či narušenia kože bradavky. V niektorých prípadoch sa vytvorí vred. Bradavka u dojčiacej matky je v pravidelnom kontakte s dojčeným dieťaťom. Popraskané bradavky sú úrazom bradavky a môžu dosť bolieť. Popraskané bradavky sa zvyčajne objavia tri až sedem dní po pôrode.

Ak majú bradavky klinovitý tvar, sú biele a sploštené, môže to naznačovať, že prisatie nie je správne a existuje možnosť vzniku popraskaných bradaviek.

## Prevencia
Bradavky dojčiacich matiek prirodzene vytvárajú lubrikant, ktorý zabraňuje ich vysušovaniu, praskaniu alebo infekciám. Popraskaným bradavkám sa dá predísť nasledovne:

* Vyhýbajte sa mydlám a drsnému umývaniu alebo sušeniu prsníkov a bradaviek. Môže to spôsobiť suchosť a popraskanie.
* Po kŕmení si na bradavku naneste trochu materského mlieka, aby ste ju ošetrili.
* Udržiavanie bradaviek v suchu, aby sa predišlo praskaniu a infekcii.

V alternatívnej medicíne sa ako lokálne aplikovateľný liek na liečbu popraskaných bradaviek niekedy používa paruman spanilý. Neexistujú však žiadne vedecké dôkazy o jeho účinnosti a v skutočnosti sa považuje za nebezpečný, ak sa použije počas tehotenstva.

## Referencie

## Zdroj

Kategória:Choroby prsníkov
Kategória:Dojčenie
Mydriatikum

náhľad|Mydriáza ako dôsledok podanie mydriatík, intenzívneho svetla
**Mydriatikum** je liečivo, ktoré vyvoláva mydriázu, čiže rozšírenie očnej zrenice. Mydriatiká sa používa na pri ambulantnom vyšetrení očného pozadia, pretože súčasťou vyšetrenia je využitie svetelného lúča, ktorý by po vniku do oka spôsobil zúženie očnej zrenice (miózu) a znemožnil by vyšetrenie. Mydriatiká sa využívajú aj pri chirurgických zákrokoch na očnom bulbe. Mydriatiká sa ďalej využívajú v diferenciálnej diagnostike, na terapiu chorobných zrastov dúhovky pri uveitíde, na terapiu uveitídy a skleritídy.

Podľa mechanizmu účinku sa mydriatiká rozlišujú na sympatomimetiká (ako napríklad fenylefrín) a anticholínergiká (atropín, cyklopentolát, tropikamid).

Ako mydriatiká pôsobia aj stimulačné drogy, akými sú amfetamín, metamfetamín, kokaín, extáza.

## Referencie

Kategória:Oftalmológia
Kategória:Liečivá
Lándorský kanál

**Lándorský kanál** je vodný tok v Podunajskej rovine na území okresu Komárno. Je pravostranným prítokom Starej Nitry v povodí Váhu, má dĺžku približne 11,7 km a je tokom IV. rádu.

## Priebeh toku
Vodný tok pramení na juhovýchode Podunajskej roviny, v lokalite Banský kút, severne od obce Vrbová nad Váhom, v nadmorskej výške približne  Od prameňa v rovinatej oblasti Vážskej nivy tečie najskôr východným, postupne juhovýchodným smerom lokalitou Kindeš. Prechádza do geomorfologickej časti Martovská mokraď, pri farme Kindeš priberá ľavostranný kanál Stará Guta-Lándor a onedlho aj pravostranný Ostrovský kanál. Poľnohospodársky intenzívne využívanou oblasťou Hliník pokračuje na juhovýchod a severne od osady Hliník je kanálom Hliník-Martovce vybudované prepojenie so Starou Nitrou. Južným smerom vedie k osade Hliník, kde sa pravostranne napája prepojenie na Hlinický kanál a lemovaný nesúvislým pásom pobrežnej vegetácie tečie s minimálnym sklonom opäť na juhovýchod. Priberá pravostranný Hlinický kanál a onedlho i kanál Martovce-Lándor, kde opäť mení smer toku na juh a opúšťa Martovskú mokraď. Priberá pravostranný Vrbovský, Kavský a menší kanál v lokalite Chotínsky diel. V blízkosti osady Lándor sa v nadmorskej výške približne  vlieva ako pravostranný prítok do Starej Nitry v povodí Váhu. Vodný tok patrí do širšieho povodia rieky Váh.

Lándorský kanál preteká územím obcí Vrbová nad Váhom a Martovce a katastrom mesta Komárno v rovnomennom okrese v Nitrianskom kraji. 

## Referencie

## Pozri aj
* Zoznam vodných tokov v povodí Váhu
* Podunajská rovina, Martovská mokraď

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky na Podunajskej rovine
Kategória:Povodie Váhu
Kategória:Vodné toky v okrese Komárno
Kategória:Komárno
Kategória:Vrbová nad Váhom
Kategória:Martovce
Cykloplegikum

náhľad|cyklopentolát
**Cykloplegikum** je liečivo potláčajúce funkciu riasnatého telesa (lat. *corpus ciliare*). Inhibuje akomodáciu, čo sa využíva napr. pri cyklitíde a iridocyklitíde. Pôsobí tlmivo na *musculus ciliaris*, ktorý je inervovaný parasympatikom. Príkladom je cyklopentolát (predpona cyklo- tu označuje *corpus ciliare*).

## Referencie


## Pozri aj

* mydriatikum

Kategória:Oftalmológia
Kategória:Liečivá
Kvalifikácia na Majstrovstvá Európy vo futbale žien 2017

**Kvalifikácia na Majstrovstvá Európy vo futbale žien 2017** bola futbalová súťaž, ktorá určila 15 tímov, ktoré sa spolu s Holandskom ako usporiadateľskou krajinou zúčastnia Majstrovstiev Európy 2017.

Do súťaže vstúpili 46 národných tímov, ktoré sú členmi UEFA.

## Formát
Kvalifikácia sa skladala z troch kôl:

* **Predkolo**: 8 národných tímov, ktoré sú najnižšie v hodnotení podľa koeficientu, bolo vylosovaných do 2 skupín. Hralo sa systémom každý s každým a víťaz skupiny postúpil do ďalšieho kola.
* **Skupinová fáza kvalifikácie**: 40 tímov bolo rozdelených losovaním do 8 skupín po 5 tímov. Hralo sa systémom každý s každým doma a vonku. 8 víťazov skupín a 6 najlepších tímov na 2. miestach (bez zarátanie výsledku proti tímu na 5. mieste) sa kvalifikovalo na finálová turnaj. 2 tímy, ktoré sa umiestnili na 2. miestach v skupine a nepostúpili priamo, postúpili do play-off.
* **Play-off**: 2 tímy hrali dvojzápas, doma a vonku, aby sa určil posledný tím, ktorý sa kvalifikoval na finálový turnaj.

## Harmonogram

Zdroj.

## Tímy
Tímy boli nasadené podľa ich koeficientu vypočítaného podľa:

* finálového turnaja Majstrovstiev sveta 2011 a kvalifikácie (20%)
* finálového turnaja Majstrovstiev Európy 2013 a kvalifikácie (40%)
* kvalifikácie na Majstrovstvá sveta 2015 (40%)

### Tímy, ktoré vstupujú do skupinovej fázy

### Tímy, ktoré vstupujú do predkola

### Neprihlásené tímy

## Predkolo
Losovanie predkola sa uskutočnilo 19. januára 2015 v Nyone.

Tímy boli rozdelené do dvoch košov. Kôš 1 obsahoval dva tímy, ktoré boli vybrané ako usporiadatelia predkola (Malta a Moldavsko), kôš 2 obsahoval zvyšných 6 tímov (Andorra, Faerské ostrovy, Litva, Lotyšsko a Luxembursko).

### Skupina 1

### Skupina 2

## Skupinová fáza kvalifikácie
Losovanie sa uskutočnilo 20. apríla 2015 v Nyone.

### Skupina 1

Zdroj.

### Skupina 2

Zdroj.

### Skupina 3

Zdroj.

### Skupina 4

Zdroj.

### Skupina 5

Zdroj.

### Skupina 6

Zdroj.

### Skupina 7

Zdroj.

### Skupina 8

### Tabuľka tímov na druhých miestach skupín

## Play-off
Losovanie, ktoré určite poradie zápasov sa uskutočnilo 23. septembra 2016 v Nyone.

## Kvalifikované tímy

## Referencie

## Zdroj

Kategória:Majstrovstvá Európy vo futbale žien
Vrbovský kanál

**Vrbovský kanál** môže byť:

* vodný tok v povodí Váhu, pozri Vrbovský kanál (prítok Lándorského kanála)
* vodný tok v povodí Uhu, pozri Vrbovský kanál (prítok Čečehovského kanála)
Lukov (prítok Cirochy)

**Lukov** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Cirochy. Od sútoku zdrojníc po ústie do Cirochy má dĺžku . Rád toku VII.

## Sútok zdrojníc
Vodný tok *Lukov* sa začína sútokom zdrojníc v  na území obce Stakčín v južnej časti katastrálneho územia Veľká Poľana v lesnom extraviláne na západnom svahu lesa *Gerbanovec* v okrese Snina. Severovýchodná zdrojnica pramení v lesnom extraviláne v lese *Gerbanovec* v ; má dĺžku . Východná zdrojnica pramení v lesnom extraviláne v lese *Gerbanovec* v ; má dĺžku .

## Opis toku
Potok *Lukov* tečie od sútoku zdrojníc juhozápadným smerom cez lesný extravilán obce Stakčín v jeho katastrálnom území Veľká Poľana, v  priberá ľavostranný bezmenný prítok pritekajúci z lesa aj lúky *Pohar*, skrúca sa na západ, v  priberá ľavostranný bezmenný prítok pritekajúci z lesa *Kýčera*, mení smer na severozápadosever, v  priberá ľavostranný bezmenný prítok a zároveň aj pravostranný bezmenný prítok, pravým brehom obmýva úpätie lesa *Lukovo*. V  priberá ľavostranný bezmenný prítok, ľavým brehom obmýva úpätie lesa *Darnov*, v  vyteká z lesného do poľnohospodárskeho extravilánu, pravým brehom obmýva pole *Roveň*, v  ústi do Cirochy ako jej ľavostranný prítok. Cirocha ďalej ústi do Laborca. *Lukov* patrí do okresu Snina v Prešovskom kraji. Začína sa, preteká a ústi do vodného toku Cirocha na území obce Stakčín. Patrí do geomorfologického celku Bukovské vrchy a do ich geomorfologického podcelku Bukovce. Vodný tok *Lukov* má  päť bezmenných prítokov.

## Pôvod názvu
Pôvod názvu vodného toku *Lukov* v podobe historického menného adjektíva je v názve lesa *Lukovo*, popri ktorom vodný tok preteká. Tento názov bol so zmenou stredného gramatického rodu na mužský prenesený z lesa premiešaného lúkami na vodný tok vo význame *čo má vzťah k lúke, k trávnatému porastu*. Názov vodného toku *Lukov* je súčasťou početnej skupiny jednoslovných názvov v slovenskej toponymii, najmä hydronymii. Názov vodného toku *Lukov* bol štandardizovaný v roku 1975. V množine slovenskej hydronymie vodných tokov hydronymum *Lukov* je jedinečným hydronymom (október 2025).

## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch
Kategória:Stakčín  
Kategória:Povodie Cirochy
Kvalifikácia na Majstrovstvá Európy vo futbale žien 2013

**Kvalifikácia na Majstrovstvá Európy vo futbale žien 2013** bola futbalová súťaž, ktorá určila 11 tímov, ktoré sa spolu s Švédskom ako usporiadateľskou krajinou zúčastnia Majstrovstiev Európy 2013.

## Predkolo
8 tímov bolo rozdelených do 2 skupín po 4 tímy. Víťazné tímy zo skupín postúpili do kvalifikačného kola. Losovanie sa uskutočnilo 3. decembra 2010. Zápasy sa odohrali od 3. do 8. marca 2011. 

### Skupina 1

Zdroj.

### Skupina 2

Zdroj.

## Kvalifikačné kolo
2 víťazné tímy z predkola sa pridali k 36 najvyššie postaveným tímom podľa koeficientu (okrem Švédska). Tímy boli rozdelené do 4 skupín po 5 tímov a 3 skupín po 6 tímov. Víťazné tímy skupín a najlepší tím z druhých miest skupín postúpili na finálový turnaj. Ostatných 5 tímov, ktoré skončili na 2. miestach skupín postúpili do play-off.

Losovanie sa uskutočnilo 14. marca 2011.

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Tabuľka tímov na druhých miestach skupín
Najlepší tím z druhého miesta skupín postupuje na finálový turnaj priamo. Zvyšné tímy postupujú do play-off. Keďže niektoré skupiny mali 6 tímov, v tomto poradí sa nezohľadňujú výsledky proti tímu, ktorý skončil na 6. mieste

## Play-off
Losovanie dvojíc sa uskutočnilo 21. septembra 2021 v Nyone. Každá dvojica hrala dva zápasy, doma a vonku.

## Najlepšie strelkyňe
**17 gólov**

* Célia Šašić

**11 gólov**

* Ramona Bachmann

**10 gólov**

* María Paz Vilas
* Verónica Boquete

**9 gólov**

* Patrizia Panico
* Isabell Herlovsen
* Pernille Harder
* Margrét Lára Viðarsdóttir

**8 gólov**

* Alexandra Popp
* Manon Melis
* Anna Żelazko

Zdroj.

## Referencie

## Zdroj

Kategória:Majstrovstvá Európy vo futbale žien
Jozef Hardoš

Prof. **Jozef Hardoš**, ArtD. (* 10. december 1951, Banská Bystrica) je slovenský kameraman a vysokoškolský pedagóg.

## Životopis
V roku 1975 absolvoval štúdium na katedre kamery Filmovej a televíznej fakulty Akadémie múzických umení (FAMU) v Prahe.

Po skončení štúdia nastúpil do košického štúdia vtedajšej Československej televízie. Pôsobí ako kameraman v televíznom aj filmovom prostredí, pracoval na viacerých televíznych filmoch, inscenáciách a dokumentoch produkovaných pre československé a neskôr slovenské televízne štúdiá ako kameraman a hlavný kameraman.

Pedagogicky dlhoročne pôsobí na Filmovej a televíznej fakulte Vysokej školy múzických umení v Bratislave (FTF VŠMU). Do roku 2023 bol profesorom a garantom štúdia v Ateliéri kameramanskej tvorby na FTF VŠMU. Na fakulte tiež pôsobil vo funkcii prodekana pre štúdium a prodekana pre technologický rozvoj.

Je členom Asociácie slovenských kameramanov (ASK).

V roku 2025 mu ASK udelila ocenenie za celoživotné dielo.

## Vybraná filmografia
* 1973: *Furmanské ozveny* (dokument) – kameraman (TV Košice).
* 1976: *Anjelik za desať šilingov* (TV inscenácia) – kameraman.
* 1980: *Sivá húska* (hraný film) – hlavný kameraman
* 1984: *Právom lásky* (televízny film) – hlavný kameraman
* 1985: *Dutý kameň* (televízny film) – hlavný kameraman
* 1989: *110 metrov* (televízny film) – hlavný kameraman.
* 1992: *Oneskorené kvety* (televízny film) – hlavný kameraman.
* 1992: *Výhybky* (televízny film) – hlavný kameraman.
* 1993: *Pieseň o studničnej vode* (televízny film) – hlavný kameraman.
* viaceré ďalšie televízne filmy a inscenácie: *Sny podľa Renoira* (1994), *Matúš* (1996), *Obrus s monogramom* (1996), *O ľuďoch a čarodejníkoch* (1998), *Smrť ministra* (2009) a ďalšie.

## Referencie

## Externé odkazy
* Oficiálny web
* 
* 

Kategória:Osobnosti z Banskej Bystrice
Kategória:Slovenskí kameramani
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Filmovej a televíznej fakulte Vysokej školy múzických umení v Bratislave
Kategória:Absolventi FAMU v Prahe
Karboanhydráza

náhľad|Mechanizmus katalýzy dehydratácie kyseliny uhličitej na oxid uhličitý v katalytickom centre enzýmu
**Karboanhydráza** (iné názvy: **karbonátdehydratáza**, **karboxyanhydráza** skr. **CA**) je enzým zo skupiny lyáz katalyzujúci reverzibilnú premenu oxidu uhličitého CO2 a vody H2O na kyselinu uhličitú H2CO3, ktorá ako sa vo veľkej miere disociuje na hydrogenuhličitan HCO3– a protón H+, ktorého prípadný export z bunky výmenou za iný katión, napr. sodný, vedie k acidifikácii príslušného prostredia. Karboanhydráza katalyzuje reverzibilnú reakciu zahrňujúcu hydratáciu oxidu uhličitého a dehydratáciu kyseliny uhličitej. Karboanhydráza je preto obsiahnutá v bunkách žalúdočnej sliznice, kde sa podieľa na tvorbe žalúdočnej kyseliny chlorovodíkovej, a v obličkových tubuloch na acidifikácii moču. Ďalej je prítomná v erytrocytoch pri transporte oxidu uhličitého a v oku pri produkcii komorovej tekutiny. Inhibítory karboanhydrázy ako acetazolamid, dorzolamid sa používajú ako antiglaukomatiká.

## Referencie

Kategória:Enzýmy
Kategória:Lyázy
Michelle Randolph

**Michelle Randolphová** (* 11. september 1997, Napa Valley, Kalifornia, USA) je americká herečka, známa z televíznych seriálov ako *1923* (2022–2025) a *Landman* (2024–2026)*.

== Detstvo ==

Randolphová sa narodila 11. septembra [[1997]] ako prostredná z troch detí. Jej staršia sestra, [[Cassie Randolph]], je televízna osobnosť známa ako víťazka 23. série reality šou *The Bachelor*. Detstvo prežila vo [[Walnut Creek]] v Kalifornii a ako šestnásťročná sa presťahovala do [[Huntington Beach]]. V roku [[2023]] ukončila štúdium na Arizonskej štátnej univerzite, kde získala titul z filmových a mediálnych štúdií.

== Kariéra ==

Randolphová sa na začiatku svojej kariéry venovala modelingu — v roku [[2016]] podpísala zmluvu s agentúrou [[Wilhelmina Models]]. Ako modelka pracovala s módnymi značkami a kampaňami, čo jej pomohlo získať prvé skúsenosti v branži.

Jej prvá väčšia herecká rola bola vo filme *House of the Witch* z roku [[2017]], kde stvárnila postavu Rachel. O rok neskôr, získala hlavnú úlohu v televíznom filme *Moderná Snehulienka*. Približne od roku [[2022]] začala Randolphová dostávať výraznejšie herecké príležitosti. Výrazným míľnikom bola televízna séria *1923*, ktorá sa natáčala v rokoch [[2022]] až [[2025]]. V televíznom seriáli účinkovala po boku hercov ako [[Harrison Ford]] a [[Helen Mirrenová|Helen Mirren]].

V roku [[2024]] sa pripojila k hereckému obsadeniu televízneho seriálu *Landman'', kde stvárňuje postavu Ainsley Norris, ktorá je dcérou Angely Norris, ktorú v seriáli stvárňuje Ali Larter. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Orlando Beltran Quevedo

Mons. **Orlando Beltran** kardinál **Quevedo** OMI (* 11. marec 1939, Laoag, Ilocos Norte, Filipínske spoločenstvo) je filipínsky rímskokatolícky kňaz, biskup, ktorý je od roku 2014 kardinálom a v rokoch 1998 až 2018 bol arcibiskupom Cotabata. Biskupom sa stal v roku 1980.

## Raný život
Narodil sa 11. marca 1939 v Laoagu v provincii Ilocos Norte. Od roku 1945 navštevoval 1. až 3. ročník školy Laoag Shamrock a 4. až 6. ročník ukončil na základnej škole Marbel Central v Koronadale v južnom Cotabato, ktorú ukončil v roku 1950. V rokoch 1950 až 1954 navštevoval strednú školu Notre Dame v Koronadale.

## Kňaz
Študoval v seminári v San José v rokoch 1954 až 1956, ale noviciát strávil v noviciáte sv. Petra v Mission v Texase. V roku 1960 získal titul z filozofie v seminári v San José a v roku 1964 získal titul STB a magisterský titul v odbore náboženská výchova na Oblate College vo Washingtone, D.C.

Za kňaza bol vysvätený Misijnými oblátmi Nepoškvrnenej Márie 5. júna 1964. V roku 1964 bol pridelený za pomocného farára v katedrále v Cotabato.

## Biskup
Pápež Ján Pavol II. ho 28. októbra 1980 vymenoval za biskupa – preláta Kidapawanu. Po povýšení prelatúry na diecézu prijal titul biskupa Kidapawanu.

22. marca 1986 bol vymenovaný za arcibiskupa Nueva Segovia v Ilocos Sur a 30. mája 1998 bol vymenovaný za arcibiskupa Cotabato.

## Kardinál
12. januára 2014 pápež František oznámil jeho vymenovanie za kardinála na zvolanom konzistóriu 22. februára 2014. Na tomto konzistóriu bol uvedení do kardinálskeho kolégia s kardinálnym stupňom kardinála – kňaza s titulárnym kostolom *Santa Maria Regina Mundi a Torre Spaccata*. Je prvým kardinálom z Mindanaa a do svojich 80. narodenín druhým filipínskym kardinálom voličov, spolu s Luisom Antoniom Taglem, arcibiskupom Manily. Pápež František ho menoval za člena Pápežskej rady pre spravodlivosť a mier a Pápežskej rady pre medzináboženský dialóg.

6. novembra 2018 pápež František prijal jeho rezignáciu na arcibiskupský úrad a za jeho nástupcu vymenoval Angelita Lampona. V roku 2019 prestal byť kardinálom – voličom v deň svojich 80. narodenín.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Filipínski rímskokatolícki arcibiskupi
Kategória:Filipínski rímskokatolícki biskupi
Kategória:Filipínski kardináli
Tu es là au rendez-vous

***Tu es là au rendez-vous*** je tretí živý štúdiový album Pierra Bacheleta, ktorý bol vydaný v roku 1988 vydavateľstvom AVREP. Väčšinu skladieb otextoval Jean-Pierre Lang. Celkovo nosič obsahuje 14 skladieb o dĺžke cez 51 minút.

## Skladby

#### Spolupracovníci
* Bernard Levittearanžmány

## Referencie

## Pozri aj
* Zoznam skladieb od Pierra Bacheleta

## Externé odkazy
* Tu es là au rendez-vous

Kategória:Hudobné albumy z 1988
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
3-metylglutakonylkoenzým A

**3-metylglutakonylkoenzým A** (**3-metylglutakonyl-CoA**) je intermediát v metabolizme leucínu.

## Metabolizmus
3-metylglutakonyl-CoA vzniká karboxyláciou 3-metylkrotonyl-CoA. Táto reakcia je katalyzovaná 3-metylkrotonyl-CoA karboxylázou a vystupuje v nej biotín ako kofaktor:

: 3-metylkrotonyl-CoA + ATP + CO2 + H2O → 3-metylglutakonyl-CoA + ADP + Pi

3-metylglutakonyl-CoA sa následne premieňa na 3-hydroxy-3-metylglutaryl-CoA (HMG-CoA) v reakcii, ktorú katalyzuje 3-metylglutakonyl-CoA hydratáza:

: 3-metylglutakonyl-CoA + H2O → HMG-CoA

## Referencie

Kategória:Tioestery koenzýmu A
Kategória:Organofosfáty
Ricardo Blázquez Pérez

Mons. **Ricardo** kardinál **Blázquez Pérez** (* 13. apríl 1942, Villanueva del Campillo, Ávila, Španielsko) je španielsky rímskokatolícky duchovný kňaz, biskup, ktorý v rokoch 2010 až 2022 bol arcibiskupom Valladolidu. Biskupom je od roku 1988 a v roku 2015 bol vymenovaný za kardinála.

## Životopis
Narodil sa 13. apríla 1942 v obci Villanueva del Campillo. Študoval v seminároch v Ávile v rokoch 1955 až 1967. Za kňaza bol vysvätený 18. februára 1967. Následne študoval na Pápežskej gregoriánskej univerzite, kde v roku 1972 získal doktorát. Študoval aj v Nemecku.

V rokoch 1972 až 1974 pôsobil ako tajomník Teologického inštitútu v Ávile. V rokoch 1974 až 1988 bol profesorom a potom v rokoch 1978 až 1981 dekanom Teologickej fakulty Pápežskej univerzity v Salamanke. V rokoch 2000 až 2004 tam bol veľkým kancelárom.

## Biskup
8. apríla 1988 bol vymenovaný za pomocného biskupa v Santiagu de Compostela s titulárnou diecézou Germa di Galazia. Biskupskú vysviacku prijal 29. mája 1988. Hlavným svätiteľom bol kardinál Antonio María Rouco Varela, arcibiskup Santiaga de Compostela.

Pápež Ján Pavol II. ho 26. mája 1992 vymenoval za biskupa Palencie a 8. septembra 1995 za biskupa Bilbaa. Proti jeho vymenovaniu do Bilbaa protestovali baskickí nacionalisti.

Dňa 13. marca 2010 ho pápež Benedikt XVI. vymenoval za arcibiskupa Valladolidu. Do úradu bol ustanovený 17. apríla. Trikrát bol zvolený na trojročné funkčné obdobie za predsedu Španielskej biskupskej konferencie a to v rokoch 2005, 2014 a 2017. V rokoch 2008 až 2014 bol viceprezidentom. Dňa 29. marca 2014 ho pápež František vymenoval za člena Kongregácie pre inštitúty zasväteného života a spoločnosti apoštolského života a toto vymenovanie obnovil na ďalšie päťročné funkčné obdobie 8. júla 2019.

## Kardinál
Pápež František 4. januára 2015 oznámil, že ho 14. februára vymenuje za kardinála. Na tomto konzistóriu bol vymenovaný za kardinála – kňaza s titulárnym kostolom *Santa Maria in Vallicella*. Bol prvým ordinárom z Valladolidu, ktorý sa stal kardinálom od roku 1919.

Dňa 13. apríla 2015 ho pápež František vymenoval za člena Kongregácie pre náuku viery a Pápežskej rady pre kultúru a 27. júna 2015 za člena Kongregácie pre východné cirkvi. Dňa 8. januára 2016 ho pápež František vymenoval za člena Správy dedičstva Apoštolskej stolice. Za člena Kongregácie pre Boží kult a disciplínu sviatostí bol vymenovaný 28. októbra 2016.

Bol jedným z troch prelátov, ktorých Španielska biskupská konferencia zvolila na účasť na Synode biskupov o mládeži v októbri 2018. Pápež František prijal jeho rezignáciu na funkciu arcibiskupa Valladolidu 17. júna 2022.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Španielski kardináli
Kategória:Španielski rímskokatolícki arcibiskupi
Kategória:Španielski rímskokatolícki biskupi
Kategória:Španielski rímskokatolícki kňazi
Kategória:Absolventi Pápežskej univerzity Gregoriany
Striptérka

[náhľad|Striptérka tancujúca so sprepitným v [Miami (2009)]]
[náhľad|Striptérky v striptízovom klube v [Mexiko (mesto)|Mexico City]]

**Striptér**(**ka**) () alebo **exotic dancer** je osoba, ktorej zamestnaním je verejné vykonávanie striptízu pre dospelých, napríklad v striptízovom klube. Občas sa môže striptér alebo striptérka najať pre súkromné podujatie.

Moderné formy striptízu minimalizujú interakciu striptériek alebo striptérov so zákazníkmi, čím sa znižuje dôležitosť „dráždenia“ pri predstavení v prospech rýchlosti vyzliekania („striptízu“). Nie všetci striptéri a všetky striptérky sa cítia pohodlne pri tancovaní hore bez alebo v úplnej nahote, ale vo všeobecnosti je úplná nahota bežná tam, kde nie je zakázaná zákonom. Integrácia burlesiek pri tyči, ktoré sa stali často používanou rekvizitou, posunula dôraz vystúpenia smerom k akrobatickejšej, explicitnej forme vyjadrenia v porovnaní s pomaly sa rozvíjajúcim burleskným štýlom. Väčšina striptérok pracuje v striptízových kluboch. **House dancer** pracuje pre konkrétny klub alebo franšízu, zatiaľ čo **feature dancer** má zvyčajne svoju vlastnú celebritu, uskutočňuje turné po kluboch a vystupuje. Striptéri alebo striptérky často nie sú priamymi zamestnancami klubov, ale namiesto toho vystupujú ako nezávislé zmluvné strany.

Pred 70. rokmi 20. storočia boli striptérky v západných kultúrach takmer vždy ženy a vystupovali pred mužským publikom, zvyčajne v striptízových kluboch. Zároveň striptéri alebo  striptérky tancovali v undergroundových kluboch alebo ako súčasť divadelného zážitku. Od 70. rokov 20. storočia si mainstreamový striptérsky štýl osvojil väčšiu rodovú rozmanitosť a striptéri sa stali formou zábavy pre ženské publikum. Ich vystúpenia sú zvyčajne plne choreografické, zahŕňajúce tanečné vystúpenia a kostýmy. Niektorí striptéri a striptérky vystupujú aj pre LGBT publikum, ako aj pre všetky pohlavia v bisexuálnych kontextoch.

## Referencie

## Literatúra
* 
*  Details.
* 

## Iné projekty

## Zdroj

Kategória:Sexualita
Kategória:Tanec
Kategória:Nahota
Komočský kanál

**Komočský kanál** je vodný tok v Podunajskej rovine na území okresov Šaľa, Nové Zámky a Komárno. Je ľavostranným prítokom Váhu, má dĺžku približne 23 km a je tokom III. rádu.

## Priebeh toku
Vodný tok vzniká na východe Podunajskej roviny, v geomorfologickej časti Martovská mokraď, v intraviláne obce Selice, v nadmorskej výške približne  Od vzniku v rovinatej oblasti Vážskej nivy tečie juhovýchodným smerom východnou časťou obce, opakovane meniac smer toku. Priberá niekoľko menších kanálov, opúšťa obec a cez Plantový hon pokračuje južným smerom. Postupne sa stáča na východ do lokality Jánošíkovo a pri rovnomennej osade priberá ľavostranný Jánošíkovský kanál a stáča sa južným smerom. Poľnohospodársky intenzívne využívanou oblasťou s množstvom menších kanálov tečie oblasťou Dlhé lúky, kde priberá pravostranný Trnovský kanál a onedlho i prípoj z Hornokrižovianskeho kanála. Jeho hlavné koryto je do Komočského kanála zaústené v lokalite Kamenný chotár, neďaleko areálu palárikovského družstva. Postupne sú napojené pravostranný Kamenný a Nededský kanál, ľavostranný Breštácky a Palárikovský kanál a pravostranný Želiarsky kanál. V lokalite Piesčiny sa z hlavného toku oddeľuje na juh smerujúce rameno nazývané Martovský kanál, ktorý je zaústený do rieky Nitry. Hlavný tok sa stáča na juhozápad, opúšťa Martovskú mokraď a priberá pravostrannú Porošňu. Nasleduje ľavostranný Dugovský a pravostranný Dugocký kanál a onedlho sa v nadmorskej výške približne  vlieva ako ľavostranný prítok do Váhu.

Komočský kanál preteká územím okresov Šaľa, Nové Zámky a Komárno v Nitrianskom kraji a v rámci nich katastrálnym územím obcí Selice, Tvrdošovce, Palárikovo, Komoča, Neded a Zemné a mesta Kolárovo. 

## Referencie

## Pozri aj
* Zoznam vodných tokov v povodí Váhu
* Podunajská rovina, Martovská mokraď

## Externé odkazy
* Poloha na turistickej mape

 

Kategória:Potoky na Slovensku
Kategória:Vodné toky na Podunajskej rovine
Kategória:Povodie Váhu
Kategória:Vodné toky v okrese Šaľa
Kategória:Vodné toky v okrese Nové Zámky
Kategória:Vodné toky v okrese Komárno
Kategória:Selice
Kategória:Tvrdošovce
Kategória:Palárikovo
Kategória:Komoča
Kategória:Neded 
Kategória:Zemné
Kategória:Kolárovo